סוניק - הסרט 3

סוניק - הסרט 3 (באנגלית: Sonic the Hedgehog 3) הוא סרט פעולה קומי עתידי בהנפשה ממוחשבת ולייב אקשן המבוסס על זיכיון משחקי הווידאו "סוניק הקיפוד" של חברת סגה. זהו המשכון ל"סוניק - הסרט 2" (2022). הסרט בוים על ידי ג'ף פאולר ונכתב על ידי פט קייסי, ג'וש מילר וג'ון וויטינגטון, ומככבים בו בן שוורץ, קיאנו ריבס, קולין אושונסי ואידריס אלבה כמדבבים, בנוסף לג'ים קארי, ג'יימס מרסדן, טיקה סמפטר, לי מג'דוב וקריסטן ריטר כשחקני לייב אקשן.

הסרט מתוכנן לעלות לאקרנים ב-20 בדצמבר 2024.

== תקציר העלילה ==
עלילת הסרט עוקבת אחרי סוניק, טיילס ונאקלס בעודם נאלצים לכרות ברית עם אויבם המושבע, דוקטור רובוטניק, כדי להציל את העולם מידיו של יריב חדש ועוצמתי בשם שאדו הקיפוד .

== צוות שחקנים ==
=== מדבבים ===
* בן שוורץ – סוניק הקיפוד, קיפוד מואנש המסוגל לרוץ במהירות על-קולית.
* קולין אושונסי – מיילס "טיילס" פראוור, שועל מואנש בעל שני זנבות, מעריץ את סוניק ומשמש בתור הסיידקיק שלו וחברו הטוב ביותר. טיילס הוא גאון שמתמחה ביצירת גאדג'טים, ובעל יכולת לעוף בעזרת סיבוב הזנבות שלו כמו מסוק.
* אידריס אלבה – נאקלס הקיפודן, קיפודן מואנש. נאקלס הוא לוחם מיומן וטוב לב, אך לעיתים קרובות נוטה להיות פתי.
* קיאנו ריבס – שאדו הקיפוד, קיפוד מואנש רב-עוצמה שנוצר בניסוי ממשלתי סודי.

=== שחקנים ===
* ג'ים קארי בתפקיד כפול – דוקטור אייבו רובוטניק, מדען מטורף תאב-כוח ואויבו המושבע של סוניק; וג'ראלד רובוטניק, סבו של אייבו רובוטניק.
* ג'יימס מרסדן – טום וקאוסקי, השריף של עיירת גרין הילס והאב המאמץ של סוניק, טיילס ונקאלס.
* טיקה סאמפטר – מאדי וקאוסקי, וטרינרית, אשתו של טום והאם המאמצת של סוניק, טיילס ונאקלס.
* קריסטן ריטר – המפקדת רוקוול
* לי מג'דוב – הסוכן סטון, יד ימינו של דוקטור רובוטניק.
* טום באטלר – המפקד וולטרס, מפקד הכוח הצבאי הבין-לאומי "יחידות שומרי העמים" (G.U.N.)
* אדם פאלי – וייד ויפל, סגן-השריף השלומיאל של גרין הילס.
* נטשה רות'וול – רייצ'ל, אחותה של מאדי.
* שמאר מור – רנדל, בעלה של רייצ'ל וסוכן ב-G.U.N.
* אליילה בראון – מריה, נערה שאיתה שאדו התיידד בתקופה בה שהה במעבדה.

== הפקה ==
=== פיתוח ===
בפברואר 2022, קבוצת סגה סאמי וסרטי פרמאונט היו בפיתוח של סרט שלישי של הזיכיון אחרי "סוניק - הסרט 2" (2022). הסרט הוכרז רשמית במהלך אירוע המשקיעים של ViacomCBS, בהשתתפות חלק גדול מהצוות מהסרטים הקודמים. סדרה בכיכובו של נאקלס הקיפודן, שהופיע בסרט השני, עבור פרמאונט+, פותחה במקביל לסרט.<ref name="Annoucement"></ref>

=== ליהוק ===
ב-6 במרץ 2020, ג'יימס מרסדן אישר שהוא חתום על מספר סרטי המשך.<ref></ref> באפריל 2022, ג'ים קארי, שמגלם בסרטים את דוקטור רובוטניק, הודיע שהוא שוקל לפרוש ממשחק.<ref></ref> עם פרישתו האפשרית, מפיקי הסרט אישרו שתפקידו כרובוטניק לא ילוהק מחדש בשום סרטי המשך אם קארי יחליט לפרוש.<ref></ref> בפברואר 2024 נודע כי קארי ישוב לגלם את דמותו של דוקטור רובוטניק.<ref></ref>

=== צילומים ===
הצילומים החלו בסוף יולי 2023 בפרנהאם, סארי, אנגליה.<ref></ref> הצילום הראשי החל ב-31 באוגוסט 2023 בלונדון, אנגליה.<ref></ref><ref></ref> עקב השביתה התעשיית בקולנוע באותה שנה, שוטים ללא שחקנים פיזיים צולמו תחילה.<ref></ref>

== הפצה ==
קדימון הסרט שוחרר ב-27 באוגוסט 2024.<ref></ref> הסרט צפוי לצאת לאקרנים בארצות הברית על ידי סרטי פרמאונט ב-20 בדצמבר 2024.<ref></ref>

==קישורים חיצוניים==

== הערות שוליים ==

קטגוריה:סרטי 2024
קטגוריה:סרטי הרפתקאות
קטגוריה:סרטי מדע בדיוני
קטגוריה:סרטי פנטזיה
קטגוריה:סרטי תלת-ממד
קטגוריה:סרטים מצוירים למחצה
קטגוריה:סרטי המשך אמריקאיים
קטגוריה:סרטים שמבוססים על משחקי וידאו
קטגוריה:סרטים לכל המשפחה
קטגוריה:סרטי אנימציה ממוחשבת
קטגוריה:סוניק הקיפוד
קטגוריה:סרטי פרמאונט
קטגוריה:סרטים אמריקאיים משנת 2024